ODGOVORI NA PITANJA

vezana uz Poziv na dostavu projektnih prijedloga

*UP.02.1.1.05 „Zaželi-Program zapošljavanja žena“*

*Pitanja pristigla na esf.info@mrms.hr*

*od 15. do 26. veljače 2018.*

U interesu jednakog postupanja prema svim prijaviteljima, Ministarstvo rada i

mirovinskoga sustava u okviru ovog dokumenta, a čija je svrha pojasniti uvjete

natječajne dokumentacije, daje mišljenje o prihvatljivosti određenog prijavitelja,

projekta ili aktivnosti u okviru dostupnih informacija iz pitanja dostavljenih od strane

potencijalnih prijavitelja.

|  |  |  |
| --- | --- | --- |
| RB. | PITANJE | ODGOVOR |
|  | U uputama za prijavitelje, pod točkom 5.1. – Način podnošenja projektnog prijedloga – Sadržaj projektnog prijedloga, redni broj 5. piše da je potrebno dostaviti dokumente „iz kojih je razvidno ispunjavanje odredbi iz točke 2.2.1, odnosno 2.2.2 za prijavitelja i sve partnere ovisno o vrsti pravne osobe:  Provjeru u odgovarajući registar PT2 će izvršiti uvidom u elektroničku bazu podataka i to u:        Popis županija, gradova i općina koji se vodi pri Ministarstvu uprave za jedinice lokalne i područne (regionalne) samouprave[[1]](#footnote-1)[1];         Sudski registar za centre za socijalnu skrb, regionalni i područni uredi hrvatskog zavoda za zapošljavanje, ustanove koje imaju registriranu djelatnost pružanja usluga starijim i/ili nemoćnim osobama;“  Zanima nas moramo li mi kao JLS dostaviti popis koji se vodi pri Ministarstvu udruge, odnosno moraju li naši partneri (HZZ I CZSS) dostaviti izvod iz sudskog registra ili će se samo vršiti provjera s Vaše strane? | Sukladno važećim Uputama za prijavitelje pod točkom 5.1. navedeno je da će provjeru u odgovarajući registar ili popis PT2 izvršiti uvidom u elektroničku bazu podataka. Elektroničke preslike dokumenata potrebno je dostaviti jedino u sljedećim slučajevima:   * Ukoliko elektronička baza registra ne sadrži ažurirane podatke o subjektu potrebno je dostaviti službeni dokument u kojem je nastupila promjena. * Ukoliko elektronička baza Registra udruga ne sadrži dokaz o usklađenosti statuta udruge sa Zakonom o udrugama, navedeni dokument je potrebno dostaviti u sklopu projektnog prijedloga. * Ukoliko je udruga u svrhu usklađivanja Statuta sa Zakonom o udrugama podnijela zahtjev za upis promjena nadležnom uredu državne uprave, a postupak pred nadležnim uredom nije dovršen, prilaže kopiju službenog izvatka iz registra udruga na kojem je vidljivo da je podnesen zahtjev za promjenom statuta. |
|  | Zanima me koju dokumentaciju HZZ kao obvezni partner predaje prijavitelju projekta? U rujnu 2017. smo ispunjavali samo Obrazac 3 i prema uputama za prijavitelje navedeno u točki 5.1. vidljivo je da se za HZZ kao obvezni partner prilaže samo Obrazac 3 dok za ostala 2 dokumenta vrijedi kako je navedeno:  1.      Potvrda Porezne uprave da subjekt nema duga po osnovi javnih davanja o kojima Porezna uprava vodi službenu evidenciju (ne starija od 30 dana od dana podnošenja projektnog prijedloga). Potvrdu Porezne uprave potrebno je dostaviti za prijavitelja i svakog projektnog partnera osim obaveznih partnera.  FORMAT U KOJEM SE DOSTAVLJA: elektronička preslika dokumenta.  2.      Dokumenti iz kojih je razvidno ispunjavanje odredbi iz točke 2.2.1, odnosno 2.2.2 za prijavitelja i sve partnere ovisno o vrsti pravne osobe:  Provjeru u odgovarajući registar PT2 će izvršiti uvidom u elektroničku bazu podataka i to u:           Registar udruga za sve udruge neovisno o ulozi u projektnom prijedlogu;           Popis županija, gradova i općina koji se vodi pri Ministarstvu uprave za jedinice lokalne i područne (regionalne) samouprave[[2]](#footnote-2)[1];           Sudski registar za centre za socijalnu skrb, regionalni i područni uredi hrvatskog zavoda za zapošljavanje, ustanove koje imaju registriranu djelatnost pružanja usluga starijim i/ili nemoćnim osobama;           Evidenciju vjerskih zajednica u Republici Hrvatskoj za vjerske zajednice;           Registar neprofitnih organizacija koji vodi Ministarstvo financija – za sve neprofitne organizacije.  Ipak prijavitelji inzistiraju i na potvrdi od Porezne uprave i na izvatku iz sudskog registra. Molim Vas žuran jednoznačan odgovor koju dokumentaciju HZZ mora dati prijavitelju kako bi smo odgovorili na zahtjeve za partnerstvo. | Potvrdu Porezne uprave potrebno je dostaviti za prijavitelja i svakog projektnog partnera osim obaveznih partnera (HZZ, CZSS) kako je i navedeno točkom 2.2.2 važećih Uputa za prijavitelje.  Sukladno važećim Uputama za prijavitelje, pod točkom 5.1. navedeno je da će provjeru u odgovarajući registar ili popis PT2 izvršiti uvidom u elektroničku bazu podataka.  Elektroničke preslike dokumenata potrebno je dostaviti jedino u sljedećim slučajevima:   * Ukoliko elektronička baza registra ne sadrži ažurirane podatke o subjektu potrebno je dostaviti službeni dokument u kojem je nastupila promjena. * Ukoliko elektronička baza Registra udruga ne sadrži dokaz o usklađenosti statuta udruge sa Zakonom o udrugama, navedeni dokument je potrebno dostaviti u sklopu projektnog prijedloga. * Ukoliko je udruga u svrhu usklađivanja Statuta sa Zakonom o udrugama podnijela zahtjev za upis promjena nadležnom uredu državne uprave, a postupak pred nadležnim uredom nije dovršen, prilaže kopiju službenog izvatka iz registra udruga na kojem je vidljivo da je podnesen zahtjev za promjenom statuta. |
|  | 1. Da li neka Župa može biti nositelj projekta prema ovom natječaju?  2. Da li partner na projektu može biti, u isto vrijeme, nositelj projekta na drugoj prijavi po ovom pozivu ako se radi o istim osobama koje su obuhvaćene ciljanom skupinom?  Molim potvrdu da to ne bi dovelo do isključivanja obadva projekta prilikom ocjenjivanja projektnih prijedloga? | 1. Sukladno važećim Uputama za prijavitelje, točka 2.2.1., prijavitelj može biti neprofitna organizacija. Prema definiciji: „Neprofitne organizacije su organizacije u Republici Hrvatskoj koje su se, sukladno Uredbi o računovodstvu neprofitnih organizacija (Narodne novine, br. 10/08 i 7/09) članak 2. Stavak 1., dužne upisati u Registar neprofitnih organizacija – udruge i njihove savezi, strane udruge, zaklade, fondacije, ustanove, političke stranke, komore, sindikate, vjerske i druge zajednice i sve druge pravne osobe kojima temeljni cilj osnivanja i djelovanja nije stjecanje dobiti/profita, za koje iz posebnih propisa proizlazi da su neprofitne organizacije i koje su **upisane u Registru neprofitnih organizacija**.  2. Sukladno važećim Uputama za prijavitelje, točka 2.3., Prijavitelj može istovremeno biti partner u drugom projektnom prijedlogu. Partneri mogu sudjelovati u više od jednog projektnog prijedloga.  U projektnim prijedlozima ne navode se imena ili podaci o pripadnicama ciljanih skupina – žene koje će raditi na poslovima potpore i podrške krajnjim korisnicima kao ni takvi podaci o krajnjim korisnicima već se označava s kojeg područja i u kojem broju će projektni prijedlog obuhvatiti navedene skupine osoba.  Međutim, **više projektnih prijedloga ne može u provedbi obuhvaćati iste osobe (pripadnice ciljanih skupina) jer projektne aktivnosti ne smiju biti duplo financirane.** |
|  | Postoji li zakonsko ograničenje koliko dugo treba biti registrirana udruga za kandidiranje za program Zaželi? | U važećim Uputama za prijavitelje ne propisuju se vremenska ograničenja vezana uz duljinu registracije neprofitne organizacije. Uvjet jest da je neprofitna organizacija upisana u Registar neprofitnih organizacija koji vodi Ministarstvo financija odnosno da ispunjava uvjete propisane točkom 2.2.1. (prihvatljivost prijavitelja) važećih Uputa za prijavitelje. |
|  | Da li krajnji korisnik smije biti u rodbinskoj vezi sa domaćicom (roditelji), te da li smije biti u istom kućanstvu?    Da li domaćica smije voditi krajnjeg korisnika liječniku ili liječniku specijalisti koji je izvan mjesta stanovanja?      Da li krajnji korisnici (suprug i supruga) koji nemaju utvrđenu invalidnost, a teško su pokretni i imaju više od 80 godina (operacija kičme)mogu biti pojedinačni korisnici, tj. dva krajnja korisnika?    Da li korisnici jednokratnih pomoći iz socijalnog programa (ogrjev, sufinanciranje računa za odvoz otpada, vode....) mogu biti krajnji korisnici? | Isto nije definirano važećim Uputama za prijavitelje, no provoditelj projekta odgovoran je za odabir pripadnica ciljane skupine koje će raditi poslove potpore korisnicima i te usluge morati osigurati svim korisnicima pod jednakim uvjetima. Provoditelj projekta također je dužan pratiti i kontrolirati rad pripadnica ciljanih skupina te voditi brigu o izbjegavanju mogućih zlouporaba.  Odlazak liječniku ili specijalisti, u sklopu pružanja usluge potpore i podrške, je prihvatljiva aktivnost. Tijekom provođenja ove aktivnosti troškovi prijevoza su prihvatljivi za pripadnice ciljane skupine (žene koje obavljaju poslove potpore i podrške krajnjim korisnicima), ali nisu prihvatljivi za krajnje korisnike. Dvoje starijih osoba u jednom kućanstvu kojima će se davati potpora i podrška, predstavljaju i dva krajnja korisnika.  Korisnik identificira krajnje korisnike koji će biti uključeni u projekt, pri čemu se može služiti podacima CZSS-a kao obveznog partnera. CZSS identificira korisnike usluga potpore i podrške starijim osobama i osobama u nepovoljnom položaju na način da osigurava da osoba koja iz sredstava Državnog proračuna ili drugog javnog izvora ima već osiguranu istu vrstu usluge kako je opisano u projektnoj aktivnosti 1 ne bude uključena u ovaj projekt kao krajnji korisnik. |
|  | Molimo pojašnjenje je li potrebno za gerontodomaćice/njegovateljice koje će biti zaposlene kroz projekt za brigu o starijima osigurati higijenski minimum.  Više na: https://www.hzjz.hr/higijenski-minimum/  Ukoliko je potrebno, molimo razmislite o dodavanju troška polaganja tečaja na listu prihvatljivih ostalih izravnih troškova. | Sukladno važećim Uputama za prijavitelje, (14. 2. 2018.), podtočki 1.2.1. Trošak pripadnica ciljane skupine u okviru točke 4.1.1 Prihvatljivi izdaci, samo navedeni troškovi pripadnica ciljane skupine su prihvatljivi troškovi u okviru ovog Poziva. |
|  | Vezano za prijavu projektnog prijedloga na natječaj objavljen od strane Ministarstva rada i mirovinskog sustava pod nazivom "Zaželi-Program zapošljavanja žena" moja pitanja glase:  1.Da li su prihvatljivi troškovi božićnica, regresa, uskrsnica za žene zaposlene na projektu, voditelju projekta, koordinatoru aktivnosti i asistentu na projektu?  2.Da li se božićnica, regres i uskrsnica stavljaju u proračun kao izdvojena stavka troška ili se uračunavaju u iznos plaće?  3.Usluge vođenja projekta - da li se mogu provoditi kao vanjska usluga j.d.o. ili d.o.o., i ako mogu kako se označavaju u stavci troška?  4. Može li voditelj projekta koji je stalno zaposlen kod drugog poslodavca na ugovor o radu, provoditi projekt za udrugu preko ugovora o djelu?  5. Na osnovu čega izračunati plaću voditelja projekta, ako u udruzi do sada nitko nije bio zaposlen temeljem ugovora o radu, a osoba koja bi bila zaposlena kao voditelj projekta je novozaposlena osoba?    6. Postoji li ograničenje iznosa u elementu Upravljanje projektom? | 1. Božićnice, regresi i uskrsnice su, sukladno važećoj Uputi o prihvatljivosti troškova plaća i troškova povezanih s radom, prigodne nagrade radniku prema Pravilniku o porezu na dohodak članak 5. (NN 1/17 i 10/17) prihvatljive za financiranje. Pravo na određene nagrade (regres, božićnica, dar za djecu) treba biti regulirano ugovorom o radu ili drugom vrstom pravnog dokumenta na temelju kojeg se, sukladno važećim zakonskim propisima zapošljavaju pripadnice ciljanih skupina odnosno osobe koje rade na aktivnostima upravljanja projektom i administracije.  2. Navedeni troškovi se ne prikazuju odvojeno, već se uračunavaju u stavku troška plaće.  3. Za aktivnost upravljanja projektom, trošak vanjskih usluga upravljanja projektom je prihvatljiv trošak, no, isto se sukladno važećim Uputama za prijavitelje, točkom 4.1.1. Izravni troškovi osoblja ne smatra izravnim troškom osoblja te se za takvu stavku troška ne unosi oznaka.    4. Nacionalno zakonodavstvo propisuje primjenjivost vrsta ugovora s obzirom na narav i vrstu rada te ovlasti poslodavca odnosno obilježja koja neki posao mora imati da se za njegovo obavljanje zasniva radni odnos ili sklapa ugovor o djelu.  5. Troškovi osoblja zaposlenog na određeno ili neodređeno vrijeme ugovorom o radu mogu se izračunati korištenjem standardne veličine jediničnih troškova ili planirati i pravdati temeljem stvarno nastalog troška. Ukoliko se troškovi osoblja izračunavaju korištenjem standardne veličine jediničnih troškova, odnosno prema EU Uredbi, mogu se koristiti isključivo vlastiti podaci institucije koja priprema izračun. Dakle, samo dokumentirani godišnji bruto 2 iznosi troškova plaća koje je predmetna institucija isplatila svojim djelatnicima mogu se koristiti za ovaj izračun.  Sukladno točki 4.1.1. Uputa za prijavitelje definirano je da, ukoliko prijavitelj ne može izračunati godišnji bruto 2 iznos troškova plaće u referentnom razdoblju, izračun se može temeljiti na prosjeku stvarnih troškova plaća relevantnog broja zaposlenika sličnih kvalifikacija i opisa poslova.  6. Ne postoji. |
| 8. | Molim Vas da mi odgovorite kolika su mjesečna neto primanja djelatnica u programu "ZAŽELI" i da li se na njih odnose sva prava i obveze iz Zakona o radnom odnosu? | Žene koje će biti zaposlene ostvaruju pravo na minimalnu plaću, koja se utvrđuje Uredbom Vlade RH. Za 2018. godinu visina minimalne plaće utvrđena je u bruto iznosu 3.439,80 kuna, a odnosi se na puno radno vrijeme (Uredba o visini minimalne plaće, NN 122/18.)  U slučaju povećanja minimalne plaće, povećani iznos minimalne plaće u odnosu na prethodnu godinu tj. onaj propisan Uredbi Vlade RH o visini minimalne plaće za tekuću godinu je prihvatljiv trošak sukladno točki 4.1.1 Prihvatljivi izdaci, podtočki 1.2.1. Trošak pripadnica ciljane skupine važećih Uputa za prijavitelje i isti može biti priznat kroz Zahtjeve za nadoknadnom sredstava koje ćete dostavljati tijekom provedbe projekta.  Žena, pripadnica ciljane skupine tijekom zapošljavanja na ovim aktivnostima u radnom je odnosu na koji se primjenjuju sve važeće zakonske odredbe sukladno Zakonu o radu ili drugim važećim posebnim propisima (ako je primjenjivo, ovisno o vrsti poslodavca kod kojeg su pripadnice ciljanih skupina zaposlene). |
| 9. | Od Agencije za strukovno obrazovanje odraslih dobili smo odobrenje za poslove 'Njegovatelja/ice starijih i nemoćnih', 'Sobar/ica' i 'Gerontodomaćina/ce'.  Želimo se prijaviti u program 'Zaželi', zanimaju me uvjeti i kako se prijaviti.  Također, dio smo grupacije koja se bavi obrazovanjem, te nakon odrađene prekvalifikacije nudimo i posao u drugim djelatnostima. | Sve informacije o projektu „Zaželi – Program zapošljavanja žena“ i načinu uključivanja u program javno su dostupne na mrežnim stranicama Europskog socijalnog fonda www.esf.hr te mrežne stranice Europskih strukturnih i investicijskih fondova [www.strukturnifondovi.hr](http://www.strukturnifondovi.hr).  Sukladno važećim Uputama za prijavitelje, točka 2. Uvjeti za prijavitelje, podrobno su popisani i objašnjeni uvjeti prihvatljivosti koje moraju zadovoljavati i prijavitelji i partneri.  Kako ste spomenuli da ste dio grupacije koja se bavi obrazovanjem, moramo naglasiti da nije predviđeno da se u ovaj Poziv kao partneri uključuju visokoobrazovne ustanove ili druge obrazovne institucije.  Međutim, obrazovne ustanove koje provode programe obrazovanja odraslih mogu se ugovoriti kao vanjska usluga za provođenje aktivnosti obrazovanja i osposobljavanja te na taj način sudjelovati na projektima unutar ovog Poziva. |
| 10. | Obzirom na informacije u medijima i povećanje sredstava za financiranje Projekta " ZAŽELI " a na koji smo se aplicirali na Natječaj, molimo Naslov da nas informira u kojoj fazi se nalazi naš Projekt i kada možemo očekivati pozitivno rješenje. | Kako je navedeno u Točki 6. Postupak dodjele, važećih Uputa za prijavitelje, projektni prijedlozi se u fazi administrativne provjere obrađuju prema datumu zaprimanja, prema čemu se i upućuju u daljnje faze dodjele.  Pojedinosti postupka, kao i vremenski okviri do konačnog rješenja, bez obzira s kojim ishodom, također su objavljeni u Uputama za prijavitelje, Točka 6. Postupak dodjele.  Svi projektni prijedlozi dostavljeni do početka obustave predmetnog Poziva odnosno do dana 13. rujna 2017. godine, ulaze prioritetno u postupak dodjele nakon povećanja alokacije za ovaj Poziv. |

1. [1] <http://data.gov.hr/dataset/popis-zupanija-gradova-i-opcina> [↑](#footnote-ref-1)
2. [↑](#footnote-ref-2)